cyanic-selkie/wikianc huggingface dataset:
Heliogabalus
Fallet fra makten
I kjølvannet av Heliogabalus' død ble mange av hans følgesvenner og assosierte også drept eller avsatt, inkludert Hierocles og Comazon. Hans religiøse kunngjøringer ble tilbakestilt og El-Gabal ble returnert til Emesa. Kvinner fikk igjen forbud mot å overvære møter i senatet, og damnatio memoriae — sletting en person fra alle offentlige nedtegnelser — ble bestemt om ham.
Historiografi
Mange nedvurderende, baktalende og falske historier har sirkulert om Heliogabalus, og hans eksentriske påfunn kan ha bli overdrevet. Den mest berømte av disse, udødeliggjort i et maleri fra 1888, er at han neddynget sin middagsgjester til døde med en mengde av «fioler og andre blomster» sluppet ovenfra.
Historia Augusta
Kilden til mange av historiene om Heliogabalus' skjørlevnet er Historia Augusta, den Augustianske historie, som åpenbar ikke er troverdig i sine detaljer. Historia Augusta ble sannsynligvis skrevet mot slutten av 300-tallet under styret til keiser Theodosius den store, og består like mye av forfatterens egne påfunn som historiske kilder. Livet til Heliogabalus slik det er beskrevet i Historia Augusta er antatt å være hovedsakelig ren diktning. Kun seksjonene 13 til 17, som beskriver Heliogabalus' fall, tillegges noen historisk verdi.
Dio Cassius
Kilder som er mer pålitelige enn Historia Augusta omfatter de samtidige historikerne Dio Cassius og Herodianus. Cassius levde fra andre halvdel av 100-tallet og en tid etter 229. Han var født i en patrisierfamilie, og tilbrakte det meste av livet i offentlig tjeneste. Han var senator under keiser Commodus og guvernør i Smyrna i Anatolia etter at Septimius Severus var død. Etterpå tjenestegjorde han som erstatterkonsul (consul suffectus) i tiden rundt 205, og som prokonsul i den afrikanske provinsen og i Pannonia. Alexander Severus vurderte ham høyt og gjorde ham til konsul igjen. Cassius' Romersk historie strekker seg nesten over et millennium, fra ankomsten til Aineias i Italia og fram til år 229. Som en samtidig av Heliogabalus er Cassius' redegjørelse av hans styre betraktet som mer troverdig enn Historia Augusta, skjønt det skal bemerkes at Cassius tilbrakte en større del av denne perioden utenfor Roma, og måtte således støtte seg til annenhånds informasjon da han skrev sitt historieverk. I tillegg var det politiske klimaet i kjølvannet av Heliogabalus' styre, foruten også hans egen posisjon i regjeringen til Alexander, likeledes påført restriksjoner til hvilken grad hans fortelling er sannferdig.
Herodianus
En annen samtidig av Heliogabalus var Herodianus, en romersk sivil tjenestemann. Hans verk Historien til Romerriket siden Marcus Aurelius, ofte forkortet til Romersk historie, er en øyevitneredegjørelse av styret til Commodus frem til begynnelsen av Gordianus III. Hans verk overlapper i stor grad med Cassius' historieverk, men tekstene synes å være uavhengig av hverandre. Selv om Herodianus ikke er regnet som like troverdig som Cassius, gjør hans mangel på litterære og lærde fordringer ham mindre subjektiv enn senatorhistorikere. Herodianus er vurdert som den viktigste kilden til de religiøse reformene som skjedde i Heliogabalus' styre, hvilket har blitt bekreftet av moderne numismatikk og arkeologiske bevis.
Edward Gibbon
Den innflytelsesrike engelske historikeren Edward Gibbon (1737–94), særlig kjent for sin bitende litterære stil, skrev:
Elagabalus i senere kunst
Grunnet disse fortellingene ble Heliogabalus noe av en helt for den dekadente bevegelse på slutten av 1800-tallet. Han dukker opp på mange malerier og i mange dikt som symbolet på den amoralske estetiker. Hans liv og vesen har inspirert eller i det minst delvis preget en rekke kjente kunstverk, blant annet følgende:
Kultur- og likestillingsdepartementet
Kultur- og likestillingsdepartementet (forkortet KUD) er et norsk departement for norsk kulturpolitikk. Departementet har ansvar for den statlige politikken og forvaltningen på områdene kultur, opphavsrett, medier, idrett, frivillig virksomhet, likestilling, pengespill og lotteri. Det endret navn til Kultur- og likestillingsdepartementet 1. januar 2022.
Historie
Norge fikk et eget kulturdepartement for første gang i 1982, under navnet Kultur- og vitenskapsdepartementet. Før dette lå kultursakene under Kirke- og undervisningsdepartementet. Kirke- og undervisningsdepartementet ble etablert 17. november 1818.
Organisasjon
Øverste administrative leder er departementsråd Kristin Berge.
Departementet har lokaler i Regjeringskvartalet, Grubbegata 1.
CKY
CKY (tidligere kjent som Camp Kill Yourself) er et amerikansk hardrockband fra West Chester i Pennsylvania.
Om bandet
Bandet består av tre medlemmer, Chad Ginsburg (gitar og sang), Jess Margera (trommer) og Matt Deis (bassgitar).
Bandet deler sitt navn med skatefilmene CKY som er lagd av Jess Margeras bror Bam Margera. Bandet har dukket opp i CKY-filmene og også i tv-programmene Jackass og Viva la Bam. Låten «96 Quite Bitter Beings» finnes også på soundtracket til videospillet Tony Hawk's Pro Skater 3. Låtene deres har dukket opp i ulike filmer, som for eksempel Resident Evil: Apocalypse.
Historie
Bandets historie går helt tilbake til 1994 da Jess Margera og Deron Miller i byen West Chester i Pennsylvania grunnla bandet Foreign Objects. I 1996 endra de navn til oiL. I 1997 endra bandet navn til Camp Kill Yourself, og bestemte seg for å ta en musikalsk retning. Senere ble navnet forkorta til bare CKY. Det var da de traff Chad Ginsburg at de skrev kontrakt med Island Records. Vern Zaborowski ble med i bandet i 2001 som bassist. Han ble med under det årets «Warped Tour» og skulle etter planen bare være med en stund, men ble med også etter Warped Tour. Han ble sparket fra bandet i 2004, før albumet An Answer Can Be Found (2005) skulle spilles inn, angivelig på grunn av «personlige og profesjonelle årsaker». På albumet står Miller og Ginsburg for bassgitar i tillegg til gitar og vokal. Den nye bassisten var Matt Deis, som før CKY hadde vært medlem i gruppa All That Remains.
I 2011 da Deron Millers band World Under Blood debuterte, forlot han CKY. I 2012 ble han erstattet av Long Disaster-vokalist Daniel Davies. Bandet begynte å lage et album med ham, men gitaristen Ginsburg overtok etter hvert hans rolle bak mikrofonen. Albumet The Phoenix ble utgitt i 2017.
Kabul Bank
Kabul Bank er den største forretningsbanken i Afghanistan. Etter å ha åpnet 27. juni 2004 har den private banken blitt markedsleder når det gjelder næringsvirksomhet, antall avdelingskontorer, kundemasse, ansatte etc. Det er den banken som foretrekkes av størsteparten av den afghanske befolkningen. Banken har hovedkontor i Kabul. Bankens styreformann er Sher Khan Farnood. Banken drives av fremstående bankfolk fra Pakistan og India. I likhet med alle andre banker i landet er Kabul Bank under oppsyn av Da Afghanistan Bank, Afghanistans sentralbank. I løpet av kort tid har Kabul Bank økt antallet avdelingskontorer til 43 i 19 provinser. Banken har 22 filialer i Kabul og 21 filialer i 18 andre provinser. Banken ser etter rask vekst og etterspørsel og vil ganske snart åpne flere filialer og dekke alle provinsene.
Kabul Bank er forbindet med hele verden gjennom SWIFT-nettverket som muliggjør rask pengeoverføring for kundene. Banken har samarbeidsavtaler med syv internasjonale banker i Tyskland, Kina, Iran, Tadsjikistan, Saudi-Arabia og India. Banken fungerer også som den viktigste representanten for Western Union i Afghanistan, og står for 85 % av sistnevntes totale migrantoverføringer.
Kabul Bank ble i 2012 rystet av avsløringer om massiv korrupsjon og bedragerier som er blitt beskrevet som en gigantisk ponzi-svindel.
Darren Jackson
Klubbkarrière
Jackson begynte sin spillerkarrière hos Meadowbank Thistle i 1985, hvor han spilte nesten 50 seriekamper og scoret 22 seriemål frem til oktober 1986 da han meldte overgang til Newcastle United. Oppholdet i Newcastle var mindre positivt prestasjonsmessig da han på to sesonger scoret kun syv seriemål på 70 kamper. I desember 1988 dro han tilbake til Skottland, hvor han signerte en kontrakt med Dundee United. På Tannadice Park fikk han totalt 87 kamper, og scoret 30 seriemål fordelt over fire år, som partner i et offensivt angrepspar med Mixu Paatelainen. Klubben gikk for øvrig på et finaletap i Scottish Cup, før Jackson sommeren 1992 dro videre til sin hjemby og Hibernian.
Vedblomsterfluer
Utseende
Middelsstore til ganske store (de nordiske artene 8–17 mm), slanke, svarte blomsterfluer, bakkroppen som oftest med gule eller røde partier. Kroppen virker nesten naken bortsett fra sidene av thorax som er tydelig hårete. Fasettøynene er nakne og møtes i pannen hos hannene. Antennene er festet på et kort fremspring i pannen og er nokså korte, det tredje leddet rundet. Ansiktet er nesten flatt uten markert midt-knøl, tett bestøvet. Thorax er rektangulær, tydelig lengre enn bred, matt svart, skuldrene med lys bestøvning. Bakkroppen er avlang, med matt svart grunnfarge, gjerne med gule eller sølvfargede flekker, eller de midterste leddene kan være helt røde eller oransje. For- og mellombeina er svarte og gule, baklårene helt svarte, bakleggene oftest mer eller mindre gule. Hannenes baklårringer (trochantere) har en bakoverretted spore. Baklårene er noe fortykkede, leggene noe krummede. Vingene er glassklare, vingemerket lysbrunt.
Darren Jackson
Klubbkarrière
Han fikk tilsammen 170 seriekamper og 50 seriemål fordelt over fem år på Easter Road, i tillegg til at han også var delaktig i at klubben klarte å komme seg til finalen i Scottish League Cup. Hans prestasjoner i Hibernian gjorde at han ble solgt til storklubben Celtic for 1,25 millioner pund i juli 1997, men hans opphold i klubben ble preget av et lengre avbrudd som følge av hydrocephalus. Han ble lånt ut til den engelske klubben Coventry City fra november 1998 til januar 1999, men var likevel med på å vinne både den skotske serien og ligacupen med Celtic. I mars 1999 dro han videre til Heart of Midlothian.
Vedblomsterfluer
Levevis
Disse fluene finnes i fuktige løvskoger. Larvene lever i råtten ved. De voksne fluene finner man gjerne mellom blader på løvtrær, de flyr ikke så mye, men løper omkring. De besøker ikke blomster like hyppig som mange andre blomsterfluer, men kan slikke i seg pollen som er falt på bladene. De ser også ut til å bruke mye tid på å sole seg. Den klart vanligste arten i Norge er vanlig vedblomsterflue (Xylota segnis), de fleste av de andre artene er nokså sjeldne.
Darren Jackson
Klubbkarrière
Hos Hearts fikk han tilsammen 56 seriekamper og syv mål frem til han ble lånt ut til Livingston i januar 2001. I utlånsperioden ble hans kontrakt med Hearts kansellert, og Jackson forlenget derfor sin periode hos Livingston ut sesongen, som til slutt endte med opprykk. Da sesongen var ferdigspilt ble han ikke tilbudt noen ny kontrakt, og turen gikk derfor videre til St. Johnstone, hvor han avsluttet sin spillerkarrière i juni 2002 etter først å ha spilt på et kortere låneopphold hos Clydebank.
Vedblomsterfluer
Utbredelse
Slekten finnes i alle verdensdeler bortsett fra Antarktis (der det ikke finnes høyere insekter).
Darren Jackson
Klubbkarrière
Etter at han la opp som aktiv fotballspiller har Jackson fungert som fotballagent for Skottlands fotballforbund, hvor han blant annet representerer Jackie McNamara.
Landslagskarriere
Jackson fikk sin landslagsdebut for i en vennskapskamp mot  i mars 1995. Han ble tatt ut i troppen til EM i fotball 1996 av landslagstrener Craig Brown, men fikk ikke spille noen av kampene. Han ble også tatt ut i troppen til VM i fotball 1998, hvor han spilte to av tre gruppespillkamper mot og. Etter VM spilte han kun to gruppespillkamper i kvalifiseringen til EM i fotball 2000 og ble siden ikke lenger tatt ut på landslaget. Jackson fikk totalt 28 landskamper og fire landslagsmål for Skottland frem til oktober 1998.
East Jesus Nowhere
East Jesus Nowhere er en singel fra det amerikanske punkrockbandet Green Days album 21st Century Breakdown. Singelen ble utgitt 19. oktober 2009 og er den tredje singelen fra albumet. Sangen irettesetter fundamentalistisk religion, og ble skrevet av vokalist/gitarist Billie Joe Armstrong etter at han hadde deltatt på barndåpen til en venns spedbarn.
Lansering
Det var en del rot og forvirring i forkant av lansering av «East Jesus Nowhere» ettersom «21st Century Breakdown» først ble presentert som den tredje singelen fra albumet på bandets hjemmeside 10. september 2009. Men allerede 25. september 2009, kom kontrabeskjeden om at det var «East Jesus Nowhere» som skulle være den tredje singelen fra albumet og at slippdato ville være 19. oktober 2009. Det har i ettertid blitt offentliggjort at «21st Century Breakdown» istedenfor blir den fjerde singelen fra albumet og slippes 21. desember 2009.
Musikkvideo
Musikkvideoen ble presentert 17. september 2009. Videoen viser livesekvenser som har blitt tatt opp under den pågående 21st Century Breakdown World Tour. Videoen er 30 sekunder lengre en studioversjonen ettersom brua er blitt forlenget i liveversjonen. Til tross for dette, er det sagt at det er studioversjonen av låta som har blitt brukt i musikkvideoen. Videoen ble regissert av Chris Dugan og M. Douglas Silverstein
Kontoret (USA)
Kontoret (orig. The Office) er en amerikansk fiktiv dokumentarserie som er basert på den engelske serien ved samme navn. Handlingen er lagt til det fiktive firmaet Dunder Mifflin Paper Company i Scranton, Pennsylvania.
I de første episodene var handlingen lagt svært nært opp til den engelske versjonen, men det tok ikke lenge før serien fikk sin egen utvikling, basert på mer typisk amerikanske forhold. Det faktum at serien var produsert for en reklamefinansiert TV-stasjon bidro også til at episodene ble kortere. Og mens den engelske serien endte på 12 episoder fordelt over to sesonger, samt to spesialepisoder, er det blitt sendt 201 amerikanske episoder i løpet av ni sesonger. Sesong 6 hadde premiere 17. september 2009 i USA.
Hovedpersoner
De fleste av de opprinnelige karakterene er basert på sine britiske motstykker:
Michael Scott
Michael Scott (Steve Carell), basert på David Brent, er distriktssjef for Scranton-avdelingen av Dunder Mifflin. Han er, jevnt over, en inkompetent sjef, noe han imidlertid ikke er i stand til å innse selv. Han regner seg også som venn av alle de ansatte og elsker en god spøk, i hvert fall så lenge det ikke går på hans egen bekostning.
Dwight Schrute
Dwight Schrute (Rainn Wilson), basert på Gareth Keenan, er assistent for distriktssjefen, etter hvert assisterende distriktssjef i navnet, ved Dunder Mifflin. Han er også frivillig sheriffbetjent. Han er en autoritær og arrogant personlighet som mener at stillingen hans gir ham særlige privilegier. På kontoret er han stadig offer for Jim og Pams pek, og i serien utvikler han også et mer eller mindre hemmelig forhold til regnskapssjefen Angela.
Jim Halpert
Jim Halpert (John Krasinski), basert på Tim Canterbury, er ved seriens begynnelse selger ved avdelingen. Kontorplassen hans ligger ved siden av Dwights, noe som til stadighet fører til problemer. Jims beste venn på kontoret er resepsjonisten Pam. Jim er den eneste av hovedpersonene som faktisk opplever en karriereutvikling og blir i sesong tre assisterende distriktssjef, noe som i motsetning til tilsvarende betegnelse hos Dwight, faktisk har praktisk betydning.
Pam Beesly
Pam Beesly (Jenna Fischer), basert på Dawn Tinsley, er resepsjonist ved Dunder Mifflin og forlovet med den håpløse lagerarbeideren Roy Anderson. Hennes beste venn ved kontoret er Jim, og hun er ofte medskyldig i Jims pek som først og fremst rettes mot Dwight.
Ryan Howard
Ryan Howard (B.J. Novak), basert på Ricky. Ryan er nyansatt når serien starter, men inntar en mye mer sentral rolle enn sitt britiske motstykke. Ved flere tilfeller fremstår Ryan som Michaels yndling, til Dwights store gremmelse. Han er lenge noe motvillig involvert i et forhold til medarbeideren Kelly. I slutten av tredje sesong blir Ryan tilbudt en jobb i hovedkvarteret i New York.
Andrew Bernard
Andy Bernard (Ed Helms) ble introdusert i tredje sesong som Regional Director in Charge of Sales ved Stamford-avdelingen og senere overført til Scranton-kontoret.
Andre figurer
En rekke andre figurer er også mer eller mindre basert på engelske motstykker:
Sesonger
Kontoret bestod av ni sesonger av totalt 201 episoder.
Sesong 1
Den første sesongen består av seks episoder.
Serien starter med å introdusere de ansatte hos Dunder Mifflin via en rundtur gitt av grenens sjef, Michael Scott, både for et dokumentarkamera-mannskap og Ryan Howard, som er en midlertidig ansatt. Publikum får vite at Jim Halpert er forelsket i resepsjonisten Pam Beesly, som hjelper ham å spøke med kollegaen deres Dwight Schrute, selv om hun er forlovet med Roy, som arbeider i selskapets varehus i kjelleren. Ryktene sprer seg gjennom kontoret at Dunder Mifflins bedrifthovedkontor planlegger å nedbemanne en hel gren. Men Michael velger å nedtone realitetene av situasjonen for å beholde de ansattes moral, men fører til generell angst hos de ansatte.
Sesong 2
Den andre sesongen inneholder 22 episoder.
Flere arbeidere sett i bakgrunnen i den første sesongen er nå utviklet til bifigurer, og romantiske relasjoner begynner å utvikle seg mellom dem. Michael kliner med, og bruker natten sammen med sjefen sin, Jan Levinson, men har ikke sex med henne. Dwight og Angela blir romantisk involvert, men holder relasjonen deres hemmelig. Kelly utvikler en forelskelse mot Ryan, og de starter å gå it av og på. Når Roy endelig blir enig om å sette en dato for bryllupet med Pam, på selskapets sprit cruise, blir Jim deprimert og vurderer å overføres til grenen i Samford, Connecticut. Jim forteller Pam i den siste episoden at han er forelsket i henne. Selv om Pam sier at hun fortsatt vil være sammen med Roy, kysser Jim og Pam, og Jim overføres til grenen i Stamford etterpå. Den generelle trusselen om nedbemanning fortsetter også gjennom hele serien.
Sesong 3
Den tredje sesongen består av 23 episoder.
Sesongen starter med et kort tilbakeblikk på (og nye opptak fra) siste episode i sesong 2, "Casino Night", når Jim kysser Pam og forteller følelsene sine til henne. Jim overføres til Dunder Mifflins Stamford gren etter at Pam bekrefter forpliktelsen hennes til Roy. Sjefen (Jan) blir senere tvunget til å slå sammen Stamford-grenen med Scranton-grenen. Michael tar denne sammenslåingen veldig seriøst. Karen Filippelli, som Jim har begynt å gå ut med, er også en av de som overføres til Scranton-grenen. Også Andy Bernard, Tony Gardner, Martin Nash og Hannah Smotridge-Barr blir også overført fra Stamford.
Pam er nylig blitt singel, etter hun avbrøt bryllupet med Roy, og Jims uløste følelser for henne og hans nye relasjon med Karen leder til skiftende spenning mellom de tre. I mellomtiden eskalerer Michael og Jans forhold, som får dem begge til å oppføre seg uberegnelig på jobben. Dwight og Angela fortsetter deres hemmelige forhold. I sesongens siste episode, intervjues Jim, Karen, og Michael for en posisjon som viser seg å være Jans, som ble sparket på grunn av dårlig opptreden. Jim blir tilbudt jobbe, men avviser det, og velger i stedet å fortsette i Scranton uten Karen, og spør Pam ut på en date, som hun aksepterer med glede. I den siste scenen får vi vite at Ryan får jobben til Jan.
Sesong 4
Den fjerde sesongen består av 14 episoder.
Karen Filippelli har forlatt Scranton-avdelingen etter bruddet med Jim, og har blitt utnevnt til regionsjef ved Utica-avdelingen. En selvstendig næringsdrivende, Jan, sammen med stearinlys-virksomheten sin inn i Michaels leilighet. Etter Dwights grove (men velmente) metode for avliving av Angelas syke katt, uten hennes tillatelse, forlater hun ham til fordel for Andy - noe som fører Dwight inn i depresjon. Ryan forsøker å modernisere «Dunder Mifflin» med et nytt nettsted for å selge produkter over internett. Men han oppdager også at sjefen hans, David Wallace, tydelig favoriserer Jim - og derfor ønsker Ryan å sabotere Jims karriere.
Ryan blir snart arrestert, og får sparken, etter å ha villedet aksjonærene - samt har begått svindel knyttet til nettstedets salgstall. Toby kunngjør at han ønsker å flytte til Costa Rica, og blir erstattet av Holly Flax - som raskt viser en forkjærlighet for Michael. Pam bestemmer seg for å følge sine kunstneriske interesser, og blir akseptert for å delta på et tre måneders kurs for å lære grafisk design ved Pratt Institute i New York City. I sesong-finalen frier Jim nesten til Pam, men frieriet blir avbrutt av Andy som frier til Angela - som noe motvillig samtykker. Phyllis oppdager deretter Dwight og Angela som har sex på kontoret.
Sesong 5
Den femte sesongen består av 28 episoder.
Jim frier til Pam, på en bensinstasjon som ligger midt mellom Scranton og New York City. Pam kommer til slutt tilbake fra New York til Scranton, hvor Jim har kjøpt foreldrenes hjem. Etter å ha unngått fengsel, og bare blitt dømt til samfunnstjeneste, bleker Ryan håret og begynner å arbeide ved en bowling-hall. Michael innleder en romanse med Holly, frem til hun blir overført til Nashua i New Hampshire - og forholdet deres tar slutt.
Når Andy blir gjort oppmerksom på Dwight og Angelas fortsatte affære, velger begge mennene å forlate henne. Bedriftens visepresident Charles Miner ved Dunder Muffin forsøker å implementere en ny rigid leder-stil. Men dette får Michael til å trekke seg fra jobben i protest. Michael forsøker å åpne en ny bedrift som han kaller «Michael Scott Paper Company» som holder til i det samme kontor-bygget som Dunder Muffin. Han lokker også Pam og Ryan til å bli med ham som nye selgere. Selv om forretningsmodellen hans til syvende og sist ikke er holdbar, blir Dunder Mifflins fortjeneste umiddelbart truet.
I et oppkjøp av Michael Scott Paper Company, blir både Michael, Pam og Ryan på nytt ansatt ved Dunder Muffin. Pam blir forfremmet til salg, og Ryan kommer tilbake som vikar. Under kaoset blir en ny resepsjonist, Erin, ansatt for å fylle den ledige stillingen som tidligere ble fylt av Pam. Sesongen avsluttes med en scene som subtilt henspiller på Pams (ikke-planlagte) graviditet.
Sesong 6
Den sjette sesongen består av 16 episoder.
Jim og Pam gifter seg, og de får en baby sammen - som får navnet Cecelia Marie Halpert. Jim blir deretter forfremmet til med-manager. Rykter om konkurs begynner å omringe Dunder Mifflin, og innen jul kunngjør Wallace at denne filialen at Dunder Mifflin har akseptert et oppkjøp fra Sabre Corporation - et konkurrerende selskap.
Men kontoret deres i Scranton overlever så vidt, på grunn av deres relative suksess. Michael Scott bli nå ansatt på høyeste nivå hos Dunder Mifflin. Michael samtykker i å gi en kunngjøring til media, angående et tilfelle av defekte skrivere.
Sesong 7
Den syvende sesongen består av 26 episoder.
Dette var den aller siste sesongen for Steve Carell, som spiller karakteren Michael Scott - ettersom NBC ikke fornyet Carells kontrakt. Fra og med denne sesongen ble Zack Woods, som portretterer Gabe Lewis, forfremmet. Erin og Gabe har innledet et romantisk forhold, til Andys store fortvilelse. Andy forsøker å vinne Erins kjærlighet tilbake. Holly, Michael Scotts tidligere kjæreste, vender også tilbake til Scranton for å ta over stillingen etter Toby - som i mellomtiden er opptatt på grunn av jury-tjeneste under en viktig rettssak.
Michael Scott og Holly begynner etter hvert forholdet deres på nytt. Etter at de to har forlovet seg, avslører Michael at han ønsker å forlate Scranton. Han planlegger å flytte til Colorado, sammen med Holly, i håp om å forsørge hennes gamle foreldre. Jim og Pam tilpasser seg også deres nye liv som småbarnsforeldre. Angela begynner å gå på stevnemøter med senator Robert Lipton, og de forlover seg i løpet av sesong-finalen. Etter at Michael erstatter Deangelo (spilt av Will Ferrell) etter at han ble alvorlig skadet på jobben, oppretter sjefen deres en komité for å intervjue nye potensielle kandidater - og velge en ny leder for Scranton-kontoret. I mellomtiden tar Dwight Schrute, og senere Creed Bratton, over som fungerende manager.
Sesong 8
Den åttende sesongen består av 24 episoder.
James Spader slutter seg til rollebesetningen som Robert, den nye administrerende direktøren for Dunder Mifflin og Sabre Corporation. Andy blir deretter forfremmet til regionsjef, og arbeider hardt for å gjøre et best mulig inntrykk på Robert. Pam og Jim venter deres andre barn, Phillip, ved starten av sesongen. Angela er også gravid med sin første sønn, også kalt Philip, sammen med senator Robert Lipton (selv om det antydes at Dwight Schrute egentlig var barnets biologiske far)
Darryl begynner å få romantiske følelser for ny lager-formann, Val. Dwight får i oppgave å reise til Tallahassee, Florida, for å hjelpe en prosjekt-leder Nellie Bertram (spilt av Catherine Tate) med å lansere en ny kjede butikker - sammen med Jim, Ryan, Stanley, Erin og den nye kontor-vikaren Cathy Simms. Cathy blir også avslørt for å ha baktanker for denne reisen, når hun har til hensikt å forføre Jim. Likevel mislykkes hun.
Robert ødelegger deretter hele dette butikk-prosjektet, og Erin bestemmer seg for å bli værende i Florida. Andy reiser derfor til Florida i forsøk på vinne Erin tilbake. Robert forteller Andy at han har blitt degradert til en vanlig selger. Men Andy nekter å akseptere denne nyheten, noe som fører til at han får sparken. Andy slår seg sammen med tidligere finansdirektør David Wallace, for å kjøpe tilbake Dunder Mifflin fra Sabre Corporation.
Sesong 9
Den niende sesongen består av 25 episoder.
Men hans dedikasjonen til Athlead, skader også Jims forhold til Pam. Samtidig må Angela forsøke å takle ektemannens utroskap. Hun takler også sin langvarige tiltrekning til Dwight, som arver en gård etter foreldrene hans. Dwight får flere gode nyheter når David Wallace håndplukker ham til å bli kontorets nye manager, etter at Andy slutter - for å satse på en ny karriere som skuespiller. Men denne karrieren tar slutt kort tid senere, etter en American Idol-lignende sang-konkurranse som blir til en veldig populær internett-sensasjon.
Etter at Jim forsoner seg med Pam, og han velger å bli værende i Scranton (istedenfor i Philadelphia) bekjenner Dwight sin kjærlighet til Angela, og gifter seg til slutt med henne. Både Kevin og Toby får sparken fra Dunder Muffin i løpet av sesongen, og førstnevnte kjøper en pub. Sistnevnte flytter til New York City, for å begynne som forfatter - og Oscar stiller til valg for senatet. Jim og Pam, etter hennes overtalelse, flytter til Austin, Texas for å åpne en ny avdeling under Athleap (tidligere Athlead)
Arie Bieshaar
Adrianus «Arie» Gerardus Bieshaar (født 15. mars 1899 i Amsterdam, død 21. januar 1965 i Haarlem) var en nederlandsk fotballspiller som deltok i de olympiske leker 1920 i Antwerpen.
Bieshaar var med på det nederlandske fotballaget som kom på tredjeplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.
Nederland som hadde tapt semifinalen til Belgia med 0-3 fikk da en mulighet å spille om sølvmedaljene. De fikk møte Spania i en sølvfinale, Spania som hadde tapt kvartfinalen til Belgia fikk etter at Tsjekkoslovakia ble diskvalifisert og Frankrike, som tapte semifinalen mot Nederland, hadde reist hjem en mulighet til å spille om sølvplassen. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene.
Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920.
Friksjon
Friksjon er den komponentvektoren av kontaktkraften mellom to legemer i kontakt med hverandre som motvirker den relative bevegelsen mellom dem. Den andre komponentvektoren, som står vinkelrett på friksjonen og den relative bevegelsen, kalles normalkraften. Det er elektriske krefter mellom atomene i kontaktflaten som er årsaken til kontaktkreftene. Av praktiske grunner blir friksjonen som regel sett på som en egen kraft.
Likningen
Hvor R er friksjonskraften, \mu er friksjonstallet og N er normalkraften.
Friksjonen virker alltid i motsatt retning av bevegelsen, eventuelt i motsatt retning av den potensielle bevegelsen hvis det er snakk om statisk friksjon.
Friksjonstallet
Friksjonstallet, eller friksjonskoeffisienten som den også kalles, er et forholdstall som sier noe om forholdet mellom friksjonskrafta og normalkrafta. Friksjonstallet avhenger av overflaten på de to legemene som er i kontakt. Arealet av kontaktflata har derimot ingenting å si for hvor stor friksjonen er.
Friksjonstallet er nødt til å finnes ved empiriske målinger og det er ikke mulig å komme frem til friksjonstallet kun ved hjelp av regning. Under er det listet opp en del eksempler på friksjonstall.
Statisk friksjon
Statisk friksjon virker mellom legemer som er i kontakt med hverandre, men som ikke beveger seg i forhold til hverandre. Statisk friksjon er vanligvis noe større enn den kinetiske friksjon og er den man må "overvinne" for å få en gjenstand i bevegelse. Man må få gjenstanden til å "løsne" fra underlaget.
Rullefriksjon er også en type statisk friksjon. Det er fordi hjulene triller og det dermed ikke er noen flater som glir mot hverandre. Hvert punkt på hjulet som er i kontakt med underlaget er for et øyeblikk stasjonært. Imidlertid er rulling en annen type bevegelse en glidning, og det meste av den statiske friksjonen har betydning når et objekt akselererer. (Uten noe friksjon mellom hjul og bakken ville det for eksempel være umulig å få igang en bil, som kun ville begynne å spinne som om den var på svært glatt is.) Forskjellen mellom den statiske og glidningsfriksjonen ved rulling illustreres av situasjonen som oppstår når en bil bråbremser og hjulene «låses». Mens hjulene på bilen ruller vil det være statisk friksjon, men når bremsene trykkes så hardt på at hjulene låser og begynner å gli i stedet for å rulle, vil det være den lavere glidefriksjonen som overtar og bremselengden øker.
Kinetisk friksjon
Kinetisk friksjon oppstår når det allerede er oppstått bevegelse mellom to flater som glir mot hverandre. Glidefriksjonen er typisk noe mindre enn den statiske friksjonen og forskjellene kan være betydelige. For eksempel er det mellom to glassflater et statisk friksjonstall på rundt 0,9 mens den kinetiske friksjonstallet er på rundt 0,4.
Energi og friksjon
Loven om energibevaring gjelder alltid i fysikken også når det gjelder friksjon. Det arbeidet friksjonen gjør går stort sett over til varmeenergi til omgivelsene som er vanskelig å registrere. Generelt kan vi si at friksjonen gjør følgende arbeid:
hvor W er friksjonsarbeidet, R er friksjonskrafta, s er den strekningen krafta virker, \mu er friksjonstallet og N er normalkrafta på legemene. når kraften og veien virker i samme retning:. Derfor generaliserer vi likningen til:
Årsaken til friksjon
Friksjon finnes ikke på atomnivå. Større ting, som molekyler, har en ujevn overflate av atomer. Atomene støter mot hverandre i grenseland mellom to legemer, og slik formidles kontaktkreftene mellom legemene. Fordi overflatene ikke er helt jevne, har atomene mulighet til å støte skjevt i forhold til overflata. På samme måte kan den samlede kontaktkrafta også stå skjevt på overflata. På den måten får vi en komponentvektor av kontaktkrafta som er parallell med overflata, som vi kaller friksjon.
McLeod County
McLeod County er et fylke i den amerikanske delstaten Minnesota. Det ligger i de sentrale delene av staten og grenser mot Wright County i nordøst, Carver County i øst, Sibley County i sør, Renville County i vest og mot Meeker County i nordvest.
McLeod Countys totale areal er 1 310 km² hvorav 36 km² er vann. I 2000 hadde fylket 34 898 innbyggere og administrasjonssenteret ligger i byen Glencoe.
Fylket har fått sitt navn etter Martin McLeod.
Phillips
Phillips kan referere til:
Organisasjoner
Steder
Paul Åge Johannessen
Paul Åge Johannessen (født 4. mars 1955) er en norsk sanger og skuespiller. Han er utdannet ved Statens operahøgskole, Norges musikkhøgskole og Statens Teaterhøgskole.
Babelsberg
Babelsberg er den største bydelen i Potsdam, og er først og fremst kjent som et viktig film- og mediesenter. Filmstudioet Babelsberg ligger her, det samme gjør blant annet. Hochschule für Film und Fernsehen Potsdam og hovedkvarteret til Rundfunk Berlin-Brandenburg (RBB).
Babelsberg er også kjent for parken og slottet Babelsberg, og villaområdet Neubabelsberg, utbygget fra omkring 1900.
Volker Schlöndorff
Volker Schlöndorff (født 31. mars 1939 i Wiesbaden) er en tysk regissør, filmprodusent og dreiebokforfatter. Han var en framtredende bidragsyter til den nye tyske filmen i Vest-Tyskland på 1960- og 1970-tallet. I 1979 vant han Oscar og gullpalmen i Cannes for sin filmatisering av Günter Grass' Danzig-roman Blikktrommen. Fra 1971 til 1991 var han gift med den tyske filmskaperen Margarethe von Trotta.
Nissene over skog og hei
Nissene over skog og hei er en norsk komiserie som ble sendt på TVNorge i 2011. Serien er lagt opp som en julekalender og parodierer ulike reality-serier. Den er en oppfølger til Nissene på låven fra 2001 og ble som forgjengeren produsert av Espen Eckbo og Kristian Ødegård (også deltagere). I tillegg har Atle Antonsen, Line Verndal og Henrik Elvestad sentrale roller.
Volker Schlöndorff
Han har også produsert tallrike dokumentarfilmer og var formann for UFA-studioet i Babelsberg.
Nissene over skog og hei
Serien ble også sendt i Sverige og gikk der på Kanal 5 under navnet Expedition: Julklapp. Serien har blitt sendt i reprise på TVNorge i 2013, 2016 og 2018. Den var også påbegynt sendt i 2020, men etter få episoder besluttet TVNorge å ta den av på grunn av anklager om rasisme. Serien ble også fjernet på kanalens strømmetjeneste Dplay. Anklagene kom i forbindelse med den mørkhudede karakteren Ernst-Øyvind Tvedt som flere oppfattet som et forsøk på blackface. Det kom ingen slike reaksjoner da den ble sendt i tidligere år.
I 2021 kom oppfølgeren Nissene i bingen.
Île Saint-Paul
Île Saint-Paul er ei lita øy i Indiahavet, omtrent 85 km sør for Île Amsterdam (38° S, 77°32 E) som er en del av de franske sørterritorier. Den er 8 km² stor og ubebodd. Dens høyeste punkt er vulkanen Crête de la Novara som er 268 meter høy. Île Saint-Paul er sammen med Île Amsterdam distriktet Saint-Paul-et-Amsterdam. Øya ble oppdaget av nederlendere i 1522 og er under fransk herredømme fra 1955.
Øya er en del av naturreservatet (2006), Ramsar-området (2008) og verdensarvområdet (2019) Franske sørlige land- og havområder.
På øya finnes en forskningsstasjon som ikke er permanent bebodd. Ved øya ligger dessuten to mindre øyer: Ilot Nord og Rocher Quille.
Nissene over skog og hei
Bakgrunn
Under innspillingen av programmet erfarte de blant annet at reinsdyret de brukte, felte hornene før innspillingen var ferdig, slik at resten av reinscenene måtte spilles inn senere.
Île Saint-Paul
Historie
I 1559 peker geografen Evert Gysaerths på et kart med 38°S som T.Q. descrobio o nao S. Paulo. Et hundreår etter får den nederlandske sjømannen Willem de Wlaming øye på øya, og i 1696 er han den første europeeren som setter fot på den. Senere er det bare fiskere fra Île Bourbon (idag Île de la Réunion), engelske og amerikanske hvalfangere og skipbruddene som kommer til øya.
Nissene over skog og hei
Innspilling
Innspillingen foregikk stort sett vinteren 2011, men mye ble også spilt inn høsten samme år. Det meste ble spilt inn i Nordmarka utenfor Oslo, men diverse scener ble også spilt inn i studio, og andre scener ble spilt inn på andre steder på Østlandet. Innspillingen begynte 1. februar 2011 og Espen Eckbo innrømte da at de ikke var ferdig med manus for mer enn den første episoden. One Call leverte gjennom hele adventstiden Nissene over skog og hei - bak kamera og seerne kunne følge disse korte klippene direkte etter episoden var sendt på TV. Flere tabber, feilinnspillinger, utelatt materiale og forberedelser vises her. Blant annet forteller Eckbo om et tap av over 30 000 kroner grunnet en feilinnspilling der Andreas (Espen Eckbo) brukte feil skjegg i en innspilling og dermed måtte gjøre hele klippet om igjen. Flere klipp ble spilt inn i studio, derav mange av «nisserådene» som ble spilt inn på Jar vest for Oslo.
Île Saint-Paul
Historie
I 1843 foreslår Adam Mieroslavski for den franske stattholderen for île Bourbon at de skal ta île Saint-Paul og Île Amsterdam i besittelse. Frem til de gir avkall på suvereniteten i 1853 har Frankrike herredømme over øyene.
Nissene over skog og hei
Struktur
De 24 episodene ble vist hver kveld på TVNorge, og fra 2. desember ble også den foregående episoden vist i forkant av dagens episode.
Episodene hadde stort sett følgende oppsett:
Île Saint-Paul
Historie
I 1874 blir øyenes geologi undersøkt av den franske geografen og geologen Charles Velain.
Nissene over skog og hei
Avpublisering og påstander om rasisme
Instagram-kontoen Rasisme i Norge tok i desember 2020 til orde for at serien måtte tas av skjermen både på TVNorge og strømmetjenesten Dplay, på bakgrunn av anklager om rasisme i serien. Årsaken er at en av karakterene ifølge strømmetjenesten faller inn under «blackface-begrepet». Karakteren det her er snakk om er Ernst-Øyvind, som spilles av komiker Espen Eckbo.
Etter at Discovery besluttet å fjerne serien, utløste det en debatt om hvem som har rett til å delta i debatten om figuren kan tolkes rasistisk. En av dem som har fått kritikk for å ytre seg, var SV-politiker Robin Hansson etter at VG publiserte et innlegg der han blant annet skrev: «Jeg er mørk, og jeg er dritlei av at folk lar seg krenke på mine vegne i debatten om «blackface».
Île Saint-Paul
Historie
Frankrike tar igjen suverenitet over øyene i 1892 med avisoskipet La Bourdonnais og i 1893 med L'Eure som kom tilbake fra Kerguelenøyene.
Nissene over skog og hei
Handling
«Deltakerne» er i denne sesongen ikke i en låve (slik Nissene på låven var), men er på reise med en gavesekk gjennom Norge. Målet er å få en sekk med julepresanger helberget fram gjennom norsk natur til julaften. Nissene er delt inn i to lag; gråskjeggnissene og hvitskjeggnissene og disse konkurrerer som lag i den første delen av serien. For å avgjøre hvem som må forlate ekspedisjonen allerede første dag, konkurrerer nissene mot hverandre i en «niss-atlon», og vinneren avgjør hvem som må reise hjem. I de resterende episodene stemmes en etter en nisse ut i et «nisseråd» der alle nissene «går til kakeboksen». Nissen som til slutt når frem med presangene på julaften vinner en million kroner.
Flere steder i serien finnes referanser til andre realityserier som har gått i Norge, deriblant Paradise Hotel og 71° nord. I episode 5 skal nissene klatre opp en vegg der deltakeren Bent (Atle Antonsen) får «illebefinnende» og må bryte. Ifølge VG Nett er det Tommy Steine som her blir parodiert etter at han måtte avbryte en fjellklatring i kjendisutgaven av 71° nord.
Utstemming
I hver episode skulle en nisse sendes hjem fra ekspedisjonen gjennom et «nisseråd», men ikke alle utgangene av ekspedisjonen hadde denne prosessen. Elleve ganger forlot (frivillig eller ufrivillig) en nisse ekspedisjonen uten å ha blitt utstemt. Eksempelvis måtte Anne-Gro forlate turen fordi hun skulle føde (episode 8). Også Rhino Thue måtte gå da det ble bevist at han hadde løyet til politiet om Sveins angivelige blotting (episode 13). I episode 13 ble lagene slått sammen.
Mottakelse
Premieren ble sett av 540,000 seere, noe som ga TVNorge en markedsandel på 55 prosent i målgruppen 12-44 år, og var årets beste for kanalen.
Serien fikk følgene kritikker basert på forhåndsvisning av de første fem episodene:
Eiksmarka
Eiksmarka er et strøk i Bærum kommune i Viken fylke med ca. 4 000 innbyggere. Området er bebygget hovedsakelig med villa- og annen småhusbebyggelse og er kjennetegnet av større grønne områder. Eiksmarka henger sammen med nabostrøket Jar i sør. I likhet med det øvrige østlige Bærum er Eiksmarka del av det sammenhengende metropolområdet Oslo. Det skilles fra Røa i Oslo med Lysakerelven og det grønne beltet rundt elven. Røabanen har stoppested her, Eiksmarka stasjon, og Eiksmarka betjenes også av Ruters busslinjer 131 og 732 samt Flybussekspressen. T-banen bruker om lag 15 minutter fra Oslo sentrum til Eiksmarka.
Historie
Det har sannsynligvis bodd mennesker her i flere tusen år, men gårdene er ikke omtalt skriftlig før på 1300- til 1400-tallet. Navnet Eiksmarka kommer fra Eiks gård, og dette gårdsnavnet kommer sannsynligvis av det vokste eik i området. Eik gård ble først omtalt på 1300-tallet i Oslobiskop Eystein Aslakssons jordebok. Eik gård ble en del av det mektige Bogstad-godset i 1670 da Peder Nielsen Leuch overtok godset. Gården byttet eiere flere ganger under de følgende seklene og havnet til slutt under Løvenskiold-familien. Det var Løvenskiold-familien som solgte Eiksmarka til utbygging på 1940-tallet.
Løvenskiold utlyste en arkitektkonkurranse i 1946 da stedet skulle reguleres. 40 forslag kom inn, og førsteprisen på 6000 kroner gikk til arkitektene Hans Mollø-Christensen og Odd Gengenbach. Utbyggingen begynte omkring 1950 og gikk i rask takt. Allerede 1. desember 1950 fantes det 400 innbyggere, og i februar 1954 hadde det økt til 1500-2000 innbyggere. En forutsetning for utbyggingen var at Røabanen skulle ha ha stoppested på Eiksmarka.
I takt med den raske utbyggingen ble det behov for skole og kirke. Bærum kommune kjøpte en 25 mål stor tomt av Løvenskiold for 240,000 kroner, og første trinn med sju klasserom ble klart i 1953. Ole Ellefsen stilte Grinilunden til disposisjon for å bygge en kirke, og den første friluftsgudtjenesten ble holdt her den 8. juni 1952. Mens kirken ble planert og bygget ble Eiksmarka skole brukt til gudstjenester. Den første gudstjenesten ble holdt julaften 1958 i et ennå uferdig kapell, og i september 1959 ble kapellet vigslet av biskop Johannes Smemo. Først i 1976 ble kapellet formelt godkjent som kirke.
Eiksmarka i dag
Eiksmarka er overveiende bebygget med villabebyggelse. Strøket betjenes av Eiksmarka stasjon, som er en del av Oslos T-banenett. Ruters busslinjer 131 og 732, samt Flybussekspressen, stopper også der.
Øvrevoll Galoppbane ligger omtrent der Eiksmarka går over i Jar i sør.
Eiksmarka senter var landets eldste kjøpesenter og åpnet i 1953. Senteret var tegnet av Odd Gengenbach og var bygget i en hestesko og altså uten de innendørs gangarealene som moderne kjøpesentre har. Etter lang tids debatt ble det opprinnelige senteret revet, til tross for en vurdering fra Akershus fylkeskommune om at senteret hadde kulturhistorisk og samfunnsmessig betydning. Nye Eiksmarka senter er i dag under bygging, og vil omfatte et kombinert butikk- og boligkompleks bestående av fem frittstående bygninger i tre fulle etasjer med en mindre toppetasje av penthouse-typen, sentrert rundt et torg, og med butikker, bakeri, kafé mm. på bakkeplan. Det nye senteret vil ha vesentlig større butikk-/næringsarealer og et mer urbant preg enn gamle Eiksmarka senter. Også det nye senteret vil hete Eiksmarka senter, men boligdelen av det markedsføres som Eiksparken av utviklerne.
Eiksmarka er et populært boligområde i den dyre delen av Bærum. Nærhet til skoler som Eiksmarka barneskole, Østerås ungdomsskole og Eikeli videregående skole har bidratt til at mange barnefamilier har anskaffet bolig her. Det anslås at Eiksmarka har hatt en årlig økning i antall innbyggere på om lag 2,4 %.
Pedro Fernandes de Queirós
Pedro Fernandes de Queirós (født 1565 i Évora, Portugal, død 1614 i Panama) var en portugisisk sjømann og oppdagelsesreisende. I ungdommen gikk han inn i spansk tjeneste og ble en erfaren sjømann og navigatør. I 1595 tjenestegjorde han som los under Álvaro de Mendaña de Neira i hans ekspedisjoner i Stillehavet.
Balsasugle
Balsasugle (Megascops seductus) er en ugle i slekten Megascops. Den er endemisk til Mexico.
Tiden
Tiden kan referere til flere ting:
Tomm Kristiansen
Tomm Kristiansen (født 22. januar 1950, død 6. november 2022) var en norsk journalist og forfatter, særlig kjent som utenrikskorrespondent for NRK. Han var NRKs Afrika-korrespondent i to perioder, først i Harare i Zimbabwe fra 1990 til 1994, deretter i Cape Town i Sør-Afrika fra 2002 til 2006. Han var medierådgiver for presidenten i Sør-Sudan i perioden 2006–2008.
Kristiansen vokste opp i Arendal og startet sin journalistiske karriere i avisen Dagen. Han var kirkereporter i Aftenposten til 1979. Samme år ble han ansatt i NRK. For NRK var han blant annet korrespondent i København og utenriksredaktør i NRK. Mange kjente ham som «stemmen fra Afrika». Han var særlig kjent for sin dekning av Apartheid-regimets fall i Sør-Afrika og folkemordet i Rwanda.
Kristiansen skrev flere bøker om Afrika, om afrikansk historie og om afrikanske ledere som Nelson Mandela og Desmond Tutu. I 1994 ble han nominert til Brageprisen for sin bok Mor Afrika, og i 1995 fikk Kristiansen Den store journalistprisen. Han vant prisen for «Årets temaprogram» under Radiodager 2006 med sitt korrespondentbrev «Gribben». Han var samme år programleder for fjernsynsprogrammet Med åpne kort på NRK1 og deretter programleder for Deadline (1996–1997). I perioder har Kristiansen reist som NRKs «verdensreporter». Han har også vært programleder for Dagsnytt Atten og Søndagsavisa på NRK P2.
I perioden 2006–2008 var Kristiansen kommunikasjonsrådgiver for Sør-Sudans president Salva Kiir. Fra 2008 til 2010 var han kommunikasjonssjef for den internasjonale humanitære alliansen ACT Alliance ved Kirkenes Verdensråd i Genève.
Kristiansen arbeidet fra 2019 til 2021 i NRKs utenriksavdeling med å legge ut podcast-serien Tomms afrikanske fortellinger.
Han var fellow av Royal Geographical Society i London.
Lokøyna
Lokøyna er en øy vest for Bergen i Vestland fylke. Lokøy ligger vest for øyen Sotra, og tilhører Øygarden kommune. Lokøyna ligger sør for Algrøyna og nord for Hissøyna.
Milesia
Milesia er en slekt av fluer som tilhører familien blomsterfluer (Syrphidae). De er noen av de største blomsterfluene, slanke og nokså vepselignende. Slekten finnes ikke i Norden, men det er arter lenger sør i Europa.
Utseende
Store, avlange blomsterfluer, gjerne farget i rødbrunt og gult. Bakkroppens gule flekker har mørke kanter. Mange av artene ligner mye på store stikkvepser, for eksempel geithams.
Levevis
Larvene lever i råtten ved.
Utbredelse
I Europa forekommer det to arter i Sør- og Mellom-Europa.
Gullprinsen
Gullprinsen (svensk: Guldprinsen) er en litterær poesipris på 25,000 SEK som deles ut årlig av Restaurant Prinsen.
Tupanci do Sul
Tupanci do Sul er en kommune i delstaten Rio Grande do Sul i sørregionen av Brasil.
Kovarians
Samvariasjon eller kovarians er et mål på den lineære avhengigheten mellom to varierende størrelser.
Teoretisk kovarians
Teoretisk kovarians er et mål på den underliggende lineære avhengigheten mellom to stokastiske variabler. Kovariansen mellom X og Y noteres ofte som \sigma_{XY}. For to stokastiske variabler X og Y er kovariansen definert som